
RAPORT DE SPECIALITATE
privind prelungirea  contractului de închiriere nr. 1604/28.11.2018, încheiat cu PAROHIA ROMANO CATOLICĂ SF. ECATERINA TIMIȘOARA, pe o perioadă de 6 luni




Parohia Romano Catolică Sf. Ecaterina Timișoara are încheiat cu Municipiul Timișoara, contractul de închiriere nr. 1604/28.11.2018, cu termen de valabilitate până la data de 27.11.2023, al cărui  obiect îl constituie spațiul situat în Timișoara,  str. Bolyai Janos, nr. 4.
Prin cererea cu nr. MTM2023-022778/26.10.2023, Parohia Romano Catolică Sf. Ecaterina Timișoara solicită prelungirea contractului de închiriere nr. 1604/28.11.2018,  pentru imobilul din Timișoara, str. Bolyai Janos, nr. 4. 
	Spațiul ce constituie obiectul contractului de închiriere nr. 1604/28.11.2018 are suprafața de 102,68 mp, este înscris în CF 439497, nr. topo 269, provenită din conversia CF vechi nr. 1 Timisoara, este în proprietatea Primăriei Municipiului Timișoara, înregistrat în evidența patrimoniului Municipiului Timișoara cu numărul de inventar 101231.01, valoare de inventar 300.598,00 și are destinația de sediu al parohiei.
	În ședința din data de 13.11.2023 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara, precum si în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 49/22.025.2022, respectiv HCLMT nr. 482/31.10.2023  a fost analizată solicitarea cu numărul MTM2023-022778/26.10.2023, comisia a hotărât  prelungirea pe o perioadă de 6 luni, întrucât este necesară o lucrare topo-cadastrală cu privire la acest imobil,astfel se va demara procedura de apartamentare. Solicitarea Parohiei Romano Catolică Sf. Ecaterina Timișoara a fost depusă și analizată în perioada de valabilitate a contractului de închiriere nr. 1604/2018. 
	Situația juridică a imobilului a fost verificată prin adresele  :
- MTM2023-022778/22.11.2023 a  Biroul Clădiri Terenuri;
- TMI2023-014029/24.11.2023 a Serviciul Juridic;
- TMI2023-014703/05.12.2023 a Compartimentul Administrare Fond Funciar; 
	Motivăm, tardivitatea înaintării proiectului de hotărâre privind prelungirea contractului de închiriere, datorită faptului că nu au fost înaintate toate răspunsurile în termen, cu privire la situația juridică  a imobilului.
[bookmark: _Hlk138757765]În conformitate cu prevederile art. 129 alin.(1) lit. c) privind Codul administrativ, cu modificările și completările ulterioare;	
În temeiul art. 139 alin. (1)litera g din Ordonanța de Urgență a Guvernului nr. 57/03.07.2019 privind Codul administrativ cu modificările și completările ulterioare;	
 În conformitate cu prevederile articolului 8 din Legea nr. 489 din 28 decembrie 2006 (*republicată*) privind libertatea religioasă şi regimul general al cultelor, care stipulează la alin.1 faptul că, cultele recunoscute sunt persoane juridice de utilitate publică;
În conformitate cu prevederile articolului 136 din Constituția României;
[bookmark: _Hlk138762059]În temeiul art. 297, alin (1), lit. d din Ordonanța de Urgență a Guvernului nr. 57/03.07.2019  privind Codul administrativ, cu modificările și completările ulterioare;	
	Având  în vedere prevederile legale și necesitatea continuării activității de către Parohia Romano Catolică Sf. Ecaterina Timișoara, apreciem faptul că Proiectul de hotarâre privind  prelungirea  contractului  de  închiriere  nr.  1604/2018  încheiat  cu  Parohia Romano 
Catolică Sf. Ecaterina, îndeplinește condițiile  pentru a fi supus dezbaterii și aprobării în plenul Consiliului Local al Municipiului Timișoara.
[bookmark: _Hlk138757212]	

